กรุงศรีตื่นรุกเอสเอ็มอีหวังดันยอดโต 8%
ธนาคารกรุงศรีอยุธยารุกลูกค้าเอสเอ็มอี เปิดตัวสินเชื่อตามใจคุณ ให้กู้เพิ่มไม่ต้องใช้เอกสาร
22 ก.พ. 2553

ธนาคารกรุงศรีอยุธยารุกลูกค้าเอสเอ็มอี เปิดตัวสินเชื่อตามใจคุณ ให้กู้เพิ่มไม่ต้องใช้เอกสาร
นายภูมิชาย วัชรพงศ์ ประธานคณะเจ้าหน้าที่ด้านลูกค้าธุรกิจเอสเอ็มอี ธนาคารกรุงศรีอยุธยา เปิดเผยว่า เพื่อให้สินเชื่อเอสเอ็มอีปีนี้โตได้ 8% หรือ 13,600 ล้านบาท ธนาคารได้ออกผลิตภัรฑ์ "สินเชื่อตามใจคุณ" ให้ขอสินเชื่อเพิ่มได้โดยไม่ต้องใช้เอกสารการเงินเพิ่มเติม สำหรับวงเงินกู้ระยะยาวไม่เกิน 10 ล้านบาท โดยหลังจากผ่อนชำระเป็นเวลา 12 เดือนขึ้นไป จะขอสินเชื่อเพิ่มจากเงินกู้ทีผ่อนไปแล้วได้ นอกจากนี้ ลูกค้าสามารถขอลดจำนวนเงินผ่อนชำระลงได้ 15% จากจำนวนเงินผ่อนชำระรายเดือนปกติ และผ่อนชำระได้นานสูงสุด 10 ปี ขณะเดียวกันเพื่อเพิ่มความยืดหยุ่น กรณีเกิดเหตุจำเป็นหรือมีเหตุกระทบกับยอดขายจากเหตุการณ์ไม่คาดคิด สามารถพักการผ่อนชำระเงินต้นในเดือน เม.ย. และ ธ.ค. ได้อีกด้วย